
POZMEŇUJÚCE NÁVRHY
Výbor pre práva žien a rodovú rovnosť predkladá Výboru pre zahraničné veci ako gestorskému výboru:
<RepeatBlock-Amend><Amend>Pozmeňujúci návrh		<NumAm>1</NumAm>
<DocAmend>Návrh uznesenia</DocAmend>
<Article>Odôvodnenie G (nové)</Article>
	

	Návrh uznesenia
	Pozmeňujúci návrh

	
	G. 	keďže v kontexte migrácie spôsobenej chudobou sa zvyšuje vystavenie žien násiliu vrátane sexuálneho násilia; keďže podľa Vysokého komisára OSN pre utečencov 90 % migrantiek, ktoré cestujú trasou cez Stredozemie, sú obeťami znásilnenia spáchaným prevádzačmi alebo inými migrantmi1a;

	
	____________________

	
	1a UN News, „Women forced to flee their homes face increased risks of sexual violence, UNHCR warns“, https://news.un.org/fr/story/2024/11/1150996.



Or. <Original>{EN}en</Original>
</Amend>
<Amend>Pozmeňujúci návrh		<NumAm>2</NumAm>
<DocAmend>Návrh uznesenia</DocAmend>
<Article>Odôvodnenie H (nové)</Article>
	

	Návrh uznesenia
	Pozmeňujúci návrh

	
	H. 	keďže čoraz väčší počet žien a dievčat v EÚ žije s následkami mrzačenia ženských pohlavných orgánov1a; keďže počet ohrozených dievčat sa každoročne zvyšuje, a to najmä tých, ktoré pochádzajú z krajín, v ktorých sa vykonáva mrzačenie ženských pohlavných orgánov, ako sú Somálsko, Senegal, Nigéria, Etiópia a Kamerun, s výrazným percentuálnym podielom v Španielsku (9 – 15 %), Dánsku (11 – 21 %), Rakúsku (12 – 18 %) a v Luxembursku (12 – 17 %);

	
	____________________

	
	1a Európsky inštitút pre rodovú rovnosť, „Estimation of girls at risk of female genital mutilation in the European Union: Denmark, Spain, Luxembourg and Austria“, https://eige.europa.eu/publications-resources/publications/estimation-girls-risk-female-genital-mutilation-european-union-denmark-spain-luxembourg-and-austria. 


Or. <Original>{EN}en</Original>
</Amend>
<Amend>Pozmeňujúci návrh		<NumAm>3</NumAm>
<DocAmend>Návrh uznesenia</DocAmend>
<Article>Odôvodnenie I (nové)</Article>
	

	Návrh uznesenia
	Pozmeňujúci návrh

	
	I. 	keďže vo viacerých regiónoch sveta, najmä v subsaharskej, západnej a strednej Afrike sú stále rozšírené nútené manželstvá1a; keďže o tento jav sa podľa správ čoraz viac vyskytuje v komunitách migrantov v Európe, najmä medzi dievčatami pochádzajúcimi z krajín, v ktorých je táto prax bežná a legálna;

	
	____________________

	
	1a OSN, „Child and forced marriage, including in humanitarian contexts“, https://www.ohchr.org/es/women/child-and-forced-marriage-including-humanitarian-settings. 


Or. <Original>{EN}en</Original>
</Amend>
<Amend>Pozmeňujúci návrh		<NumAm>4</NumAm>
<DocAmend>Návrh uznesenia</DocAmend>
<Article>Odôvodnenie J (nové)</Article>
	

	Návrh uznesenia
	Pozmeňujúci návrh

	
	J.	 keďže z dôkazov vyplýva, že rozpad rodiny a chýbajúce stabilné rodinné štruktúry neprimerane vystavujú ženy a deti sociálnej a hospodárskej zraniteľnosti, ohrozujú ich bezpečnosť, blahobyt a príležitosti, oslabujú sociálnu súdržnosť a prispievajú k politickej nestabilite1a;

	
	____________________

	
	1a Organizácia pre hospodársku spoluprácu a rozvoj, ‘OECD Family Database’, https://www.oecd.org/en/data/datasets/oecd-family-database.html. 


Or. <Original>{EN}en</Original>
</Amend>
<Amend>Pozmeňujúci návrh		<NumAm>5</NumAm>
<DocAmend>Návrh uznesenia</DocAmend>
<Article>Odôvodnenie K (nové)</Article>
	

	Návrh uznesenia
	Pozmeňujúci návrh

	
	K. 	keďže kresťanské komunity sú naďalej najprenasledovanejšou náboženskou skupinou na celom svete, pričom ženy a dievčatá sú často terčom sexuálneho násilia a nútenej konverzie1a;

	
	____________________

	
	1a Open Doors, „Worldwide: Insecurity - The Gender Report 2024“, https://www.opendoors.org/en-US/research-reports/articles/stories/Worldwide-Insecurity-The-Gender-Report-2024/. 


Or. <Original>{EN}en</Original>
</Amend>
<Amend>Pozmeňujúci návrh		<NumAm>6</NumAm>
<DocAmend>Návrh uznesenia</DocAmend>
<Article>Odôvodnenie L (nové)</Article>
	

	Návrh uznesenia
	Pozmeňujúci návrh

	
	L.	keďže selektívne umelé prerušenie tehotenstva na základe pohlavia nenarodeného dieťaťa naďalej postihuje milióny dievčat na celom svete, pričom v Indii a Číne dochádza k výraznej nerovnováhe v pomere medzi chlapcami a dievčatami; keďže táto prax nielenže oslabuje základné právo na život, ale predstavuje aj formu diskriminácie na základe pohlavia;


Or. <Original>{EN}en</Original>
</Amend>
<Amend>Pozmeňujúci návrh		<NumAm>7</NumAm>
<DocAmend>Návrh uznesenia</DocAmend>
<Article>Odôvodnenie M (nové)</Article>
	

	Návrh uznesenia
	Pozmeňujúci návrh

	
	M. 	keďže nútené umelé prerušenie tehotenstva a nátlak na prerušenie tehotenstva predstavujú závažné porušovanie základných ľudských práv a formu násilia páchaného na ženách, ktoré matky zbavujú dôstojnosti a odopierajú nenarodeným deťom právo na život; keďže táto praktika nielen oslabuje materstvo a rodinu, ale odhaľuje aj nebezpečné dôsledky voľného zaobchádzania s ľudským životom;


Or. <Original>{EN}en</Original>
</Amend>
<Amend>Pozmeňujúci návrh		<NumAm>8</NumAm>
<DocAmend>Návrh uznesenia</DocAmend>
<Article>Odôvodnenie N (nové)</Article>
	

	Návrh uznesenia
	Pozmeňujúci návrh

	
	N. 	keďže smernica (EÚ) 2024/17121a zahŕňa využívanie náhradného materstva, nútené manželstvo a nezákonné osvojenie do rozsahu praktík, ktoré predstavujú obchodovanie s ľuďmi; keďže osobitná spravodajkyňa OSN pre násilie páchané na ženách a dievčatách vo svojej správe o násilí páchanom na ženách a dievčatách uznala náhradné materstvo ako formu ekonomického, psychologického, fyzického a reprodukčného násilia páchaného na ženách (A/80/158)1b;

	
	____________________

	
	1a Smernica Európskeho parlamentu a Rady (EÚ) 2024/1712 z 13. júna 2024, ktorou sa mení smernica 2011/36/EÚ o prevencii obchodovania s ľuďmi a boji proti nemu a o ochrane obetí obchodovania (Ú. v. EÚ L, 2024/1712, 24.6.2024, ELI: http://data.europa.eu/eli/dir/2024/1712/oj).
1b Valné zhromaždenie OSN, „Violence against women and girls, its causes and consequences – oznámenie generálneho tajomníka“, 80. zasadnutie, https://docs.un.org/en/A/80/158. 


Or. <Original>{EN}en</Original>
</Amend>
<Amend>Pozmeňujúci návrh		<NumAm>9</NumAm>
<DocAmend>Návrh uznesenia</DocAmend>
<Article>Odôvodnenie O (nové)</Article>
	

	Návrh uznesenia
	Pozmeňujúci návrh

	
	O. 	keďže v správe osobitnej spravodajkyne OSN pre násilie páchané na ženách a dievčatách (A/HRC/59/47)1a sa zdôrazňuje, že systematické vymazanie jazyka a kategórií rozlišujúcich pohlavie v právnych predpisoch a politikách predstavuje priamy útok na ženy, oslabuje ich ochranu a zakrýva skutočné príčiny násilia a diskriminácie; keďže, ako sa uvádza v tej istej správe, vo viacerých krajinách ženy, ktoré obhajujú politický význam biologického pohlavia, čelia cenzúre, právnemu obťažovaniu, strate zamestnania a príjmu, vylúčeniu z platforiem a vystúpení s prejavom a odmietaniu zverejnenia ich výskumu, pričom niektoré z nich sú ostrakizované do tej miery, že sa pokúsili o samovraždu, čo vážne ohrozuje bezpečnú a dôstojnú účasť žien a dievčat v spoločnosti;

	
	____________________

	
	[bookmark: _GoBack]1a Rada OSN pre ľudské práva, „Sex-based violence against women and girls: new frontiers and emerging issues“, 59. zasadnutie, https://www.ohchr.org/sites/default/files/documents/hrbodies/hrcouncil/sessions-regular/session59/advance-version/a-hrc-59-47-aev.pdf. 


Or. <Original>{EN}en</Original>
</Amend>
<Amend>Pozmeňujúci návrh		<NumAm>10</NumAm>
<DocAmend>Návrh uznesenia</DocAmend>
<Article>Odsek 1 a (nový)</Article>
	

	Návrh uznesenia
	Pozmeňujúci návrh

	
	1a. 	vyjadruje poľutovanie nad tým, že správa Agentúry EÚ pre základné práva o základných právach za rok 2025 sa nezaoberá prenasledovaním kresťanov ani osobitnými zraniteľnosťami, ktorým čelia kresťanské ženy;


Or. <Original>{EN}en</Original>
</Amend>
<Amend>Pozmeňujúci návrh		<NumAm>11</NumAm>
<DocAmend>Návrh uznesenia</DocAmend>
<Article>Odsek 4 a (nový)</Article>
	

	Návrh uznesenia
	Pozmeňujúci návrh

	
	4a.	vyzýva členské štáty, aby navrhli a vykonávali politiky, ktoré posilňujú rodinný život, chránia integritu domácností a poskytujú komplexnú podporu rodičom, najmä matkám, ako kľúčové opatrenie na zabezpečenie sociálnej stability, blaha detí a riadneho fungovania demokratických spoločností;


Or. <Original>{EN}en</Original>
</Amend>
<Amend>Pozmeňujúci návrh		<NumAm>12</NumAm>
<DocAmend>Návrh uznesenia</DocAmend>
<Article>Odsek 25 a (nový)</Article>
	

	Návrh uznesenia
	Pozmeňujúci návrh

	
	25a. 	zdôrazňuje, že trasy neregulárnej migrácie, najmä tie cez Stredozemné more, sa stali prostredím, v ktorom sú ženy systematicky vystavené násiliu vrátane znásilnenia a iných foriem zneužívania; zdôrazňuje, že tolerovaním nebezpečných a nelegálnych migračných kanálov EÚ nepriamo vystavuje ženy týmto rizikám; požaduje preto politiky na úrovni EÚ, ktoré účinne rozložia prevádzačské siete, zabránia vykorisťovaniu migrujúcich žien v tranzite a uprednostnia bezpečnosť a ochranu pred neoprávneným vstupom;


Or. <Original>{EN}en</Original>
</Amend>
<Amend>Pozmeňujúci návrh		<NumAm>13</NumAm>
<DocAmend>Návrh uznesenia</DocAmend>
<Article>Odsek 26 a (nový)</Article>
	

	Návrh uznesenia
	Pozmeňujúci návrh

	
	26a. 	pripomína, že EÚ musí aktívne odsudzovať nútené umelé prerušenie tehotenstva, nátlak na prerušenie tehotenstva a umelé prerušenie tehotenstva na základe pohlavia dieťaťa ako porušovanie základných ľudských práv; vyzýva členské štáty, aby zaviedli účinné opatrenia, ktoré chránia právo nenarodeného dieťaťa na život a chránia dôstojnosť žien;


Or. <Original>{EN}en</Original>
</Amend>
<Amend>Pozmeňujúci návrh		<NumAm>14</NumAm>
<DocAmend>Návrh uznesenia</DocAmend>
<Article>Odsek 26 b (nový)</Article>
	

	Návrh uznesenia
	Pozmeňujúci návrh

	
	26b. 	opakuje svoj nesúhlas s rôznymi formami obchodovania s ľuďmi vrátane vykorisťovania žien, ako aj využívania náhradného materstva, núteného manželstva a nezákonného osvojenia; nabáda členské štáty, aby odsúdili tieto praktiky a bojovali proti nim; víta iniciatívu Vyhlásenia z Casablancy, medzinárodnej skupiny odborníkov, výskumníkov, právnikov a lekárov, ktorí vypracovali návrh medzinárodného dohovoru o všeobecnom zákaze náhradného materstva;


Or. <Original>{EN}en</Original>
</Amend>
<Amend>Pozmeňujúci návrh		<NumAm>15</NumAm>
<DocAmend>Návrh uznesenia</DocAmend>
<Article>Odsek 38 a (nový)</Article>
	

	Návrh uznesenia
	Pozmeňujúci návrh

	
	38a. 	vyjadruje poľutovanie nad ničivými dôsledkami rodovej ideológie a vymazania identity žien, ktoré oslabujú ich práva a ochranu, vystavujú ich diskriminácii a násiliu a vážne ovplyvňujú ich emocionálnu a psychickú pohodu; vyzýva členské štáty, aby konali rozhodne s cieľom obnoviť jednoznačnosť v právnych predpisoch a politikách, brániť kategóriu „ženy“ a zaistiť bezpečnosť a dôstojnosť žien;


Or. <Original>{EN}en</Original>
</Amend>
<Amend>Pozmeňujúci návrh		<NumAm>16</NumAm>
<DocAmend>Návrh uznesenia</DocAmend>
<Article>Odsek 39 a (nový)</Article>
	

	Návrh uznesenia
	Pozmeňujúci návrh

	
	39a. 	pripomína, že rastúci výskyt mrzačenia ženských pohlavných orgánov a nútených manželstiev medzi dievčatami pochádzajúcimi z krajín, v ktorých sú tieto praktiky legálne, a rastúci počet prípadov hlásených v komunitách migrantov v Európe predstavuje vážnu hrozbu pre blaho a bezpečnosť žien a dievčat; zdôrazňuje, že EÚ musí prednostne zabezpečiť ich ochranu a dodržiavanie ich základných ľudských práv; požaduje preto prísne opatrenia na zabránenie vstupu jednotlivcov a organizácií, ktoré sa snažia zachovať takéto škodlivé praktiky, do EÚ a požaduje politiky, ktoré účinne chránia zdravie, dôstojnosť a bezpečnosť žien a dievčat;


Or. <Original>{EN}en</Original>
</Amend>
</RepeatBlock-Amend>

